《嵩山十志十首。樾馆》
唐代·卢鸿一

樾馆者，盖即林取材，基颠柘，架茅茨，居不期逸，

为不至劳，清谈娱宾，斯为尚矣。及荡者鄙其隘阒，

苟事宏湎，乖其宾矣。词曰：

紫岩隈兮青谿侧，云松烟茑兮千古色。芳靃蘼兮荫蒙茏，

幽人构馆兮在其中。靃蘼蒙茏兮开樾馆，

卧风霄兮坐霞旦。粤有宾兮时戾止，樵苏不爨兮清谈已，

永岁终朝兮常若此。

作者简介：卢鸿一（?一740前后）唐画家、诗人，著名隐士。一名鸿，字浩然，一字颢然，本幽州范阳（今河北涿县东北）人，徙居洛阳，后隐居嵩山（今登封市）。博学，善篆籀，工八分书，能诗。画山水树石，得平远之趣，与王维相当。卢鸿回山后，聚徒五百余人，讲学于草堂之中，成为一时之盛。自绘其胜景为《草堂十志图》，有摹本，图录于《故宫名画三百种》。《全唐诗》录存其骚体诗十首，名《嵩山十志》，为描写嵩山十景、歌咏自己的隐逸生活之作。